Doris Day

Doris Day (født Doris Mary Ann Kappelhoff den 3. april 1922 i Cincinnati i Ohio, død 13. mai 2019 i Carmel-by-the-Sea,i California) var en amerikansk skuespiller, popsanger og dyrevernaktivist.


== Liv og virke ==


=== Bakgrunn ===
Doris Mary Ann Kappelhoff var tredje barn av musikklæreren William Kappelhoff (1892–1967) og hans hustru Alma Sophia Welz (1895–1976). Begge foreldre var barn av tyske innvandrere, begge født i Cincinnati. Hennes fødeår har vært omtvistet: De eldre biografier nevner 1924, og dette året han hun også selv oppgitt. Men så er det kommet for en dag et dokument fra den offenlige folketelling i hjembyen Cincinnati fra 1. april 1930, og her er hennes alder angitt som syv år. Følgelig må det riktige være 1922, noe som også hennes biograf David Kaufman støtter som fødeår.


=== Karriere ===
Doris Day ble sanger etter en bilulykke i 1937. Hun hadde før dette vært danser, men ble tvunget til et karriereskift. Hun sang med forskjellige storband, og en av storbandlederne hun jobbet med foreslo at hun skulle endre etternavnet sitt til Day etter sangen «Day after Day», som var en del av hennes repertoar. Hun lærte seg aldri å like navnet day, da hun syntes det klang av stripping.
Med Les Browns orkester hadde Day suksess med en rekke låter, og hun oppnådde blant annet førsteplass på de amerikanske hitlistene med sangen  «Sentimental Journey». Senere oppnådde hun flere førsteplasser med sine egne låter. Dette var blant annet sangen fra filmen Mannen som visste for meget, hvor hun også hadde en rolle. Denne sangen, «Que Sera, Sera (Whatever Will Be, Will Be)», ble etter dette hennes kjenningsmelodi. Melodiene «Que Sera Sera» og «Secret Love» vant Oscar som beste filmmelodier, mens Doris Day ble Oscar-nominert en gang for hovedrollen i Kryss på linjen.
Day har vært gift fire ganger, hvorav tre ekteskap varte kortere enn fem år. Hennes lengste ekteskap var med produsenten Marty Melcher som etter sin død i 1968 og 17 års ekteskap, viste seg å ha sløst bort hele hennes formue og satt henne i stor gjeld. Dette tvang henne inn i TV-bransjen og hun hadde sitt eget program, Doris Day Show (1968-1973) for å kunne betale sin gjeld. Doris Day fikk sin eneste sønn med sin første mann. Han fikk ta etternavnet til Melcher som hun giftet seg med senere. Terry Melcher døde av kreft i 2004, 62 år gammel.
I 1987 grunnla Day en dyrebeskyttelsesorganisasjon som hun resten av livet brukte mesteparten av sin tid på.
I 2004 ble Day tildelt Presidentens frihetsmedalje, USAs fremste sivile utmerkelse, av president George W. Bush. Day var selv ikke til stede i seremonien på grunn av sin flyskrekk. Hun har fått to stjerner på Hollywood Walk of Fame.


== Hitsingler ==
Sangene til Doris Day som gikk til topps på singlelisten i USA:

Sentimental Journey (1945)
My Dreams Are Getting Better All The Time (1945)
Love Somebody (1948)
A Guy Is a Guy (1952)
Secret Love (1953)Sangene til Doris Day som gikk til topps på singlelisten i Storbritannia:

Secret Love (1953)
Que Sera, Sera (1956)


== Filmografi (utvalg) ==

1948 – Romantikk og høye bølger

1949 – Jazzpiken

1949 – Stjerneskudd i Hollywood

1950 – Ung mann med trompet

1950 – Nei, nei Nanette

1950 – Vårforelskelse

1951 – Under Ku Klux Klan

1951 – Nesten voksen

1952 – April i Paris

1953 – Når skal vi gifte oss?

1956 – Mannen som visste for meget

1958 – Frøkens kjæledegge

1959 – Kryss på linjen

1960 – Aldri fred å få

1961 – Pyjamas for to

1962 – Kyss meg på mandag

1963 – Flytt deg, elskling

1964 – Ingen blomster takk

1966 – Spionen som visste for meget

1968 – En mann i mammas seng


== Referanser ==


== Eksterne lenker ==
Offisielt nettsted 
(en) Doris Day – kategori av bilder, video eller lyd på Commons 
(en) Doris Day på Internet Movie Database 
(sv) Doris Day i Svensk Filmdatabas 
(da) Doris Day på Filmdatabasen 
(da) Doris Day på Scope 
(fr) Doris Day på Allociné 
(en) Doris Day på AllMovie 
(en) Doris Day hos Turner Classic Movies 
(en) Doris Day hos Rotten Tomatoes 
(en) Doris Day hos TV Guide 
(en) Doris Day hos The Movie Database 
(en) Doris Day på Apple Music 
(en) Doris Day på Discogs 
(en) Doris Day på MusicBrainz 
(en) Doris Day på Spotify 
(en) Doris Day på Songkick 
(en) Doris Day på Last.fm 
(en) Doris Day på Genius — sangtekster 
(en) Doris Day på AllMusic 
Doris Day på Facebook 
Doris Day Animal Foundation
Doris Day Animal League